RHAN 6

TROSOLWG A CHRAFFU
PENNOD 1

PWYLLGORAU TROSOLWG A CHRAFFU

Strwythur pwyllgor trosolwg a chraffu

Canllawiau a chyfarwyddiadau
79
1
Caiff Gweinidogion Cymru roi i awdurdod lleol—
a
canllawiau ynghylch strwythur pwyllgor trosolwg a chraffu'r awdurdod, neu
b
cyfarwyddiadau ynghylch strwythur pwyllgor trosolwg a chraffu'r awdurdod.
2
Rhaid i awdurdod lleol roi sylw i ganllawiau a roddir gan Weinidogion Cymru o dan yr adran hon.
3
Rhaid i awdurdod lleol gydymffurfio â chyfarwyddiadau a roddir gan Weinidogion Cymru o dan yr adran hon.
4
Yn yr adran hon, mae cyfeiriadau at strwythur pwyllgor trosolwg a chraffu awdurdod yn cynnwys (ond heb fod yn gyfyngedig iddynt) gyfeiriadau ar y pethau a ganlyn—
a
y nifer o bwyllgorau trosolwg a chraffu sydd gan yr awdurdod;
b
y nifer o is-bwyllgorau (os oes rhai) sydd gan bwyllgorau trosolwg a chraffu'r awdurdod;
c
swyddogaethau pwyllgorau trosolwg a chraffu'r awdurdod;
d
swyddogaethau is-bwyllgorau i bwyllgorau trosolwg a chraffu'r awdurdod.